Дума: спасение (спасе`ние)
значение
Библейско тълкуване: В точния смисъл на думата, означава \"избавление\"; и в този смисъл думата се употребява, за да изрази \"навременно избавление\", \"победа\" — 1Цар. 14:45. Но понеже душевното избавление от грях и смърт чрез Спасителя — Мт. 1:21, е много по-голямо спасение, думата \"спасение\", е започнала да се употребява най-вече в този нравствен и духовен смисъл, и под нея се разбира не само това избавление, но и следствията му, вечен живот и блаженство в царството на Господа Исуса Христа) — 2Кор. 7:10; Еф. 1:13. То правилно се нарича \"велико спасение\" — Евр. 2:3.\n\nЕвреите рядко употребяват прости изречения, но често употребяват отвлечени думи. Така напр. , вместо да кажат, че \"Бог ни пази и защищава\", те казват, \"Бог е нашето спасение\". И така, \"глас на спасение\", \"вест на спасение\", \"канара на спасение\", \"щит на спасение\", \"рог на спасение\", \"дума на спасение\", и др. , са еднозначни думи с \"глас, който известява избавление\"; \"расостта която човек усеща, когато избегне някоя голяма опасност\"; \"канарата, където някой прибягва, и е в безопасност\"; \"щитът, който брани от нападението на неприятеля\"; \"рогът на слава, на щастие и спасение\", и др. Така да се извърши голямо спасение в Израил, ще рече да се освободи Израил от някоя неизбежна опасност, да се спечели някоя голяма победа над неприятелите.\n\n\"Одежди на спасение\" — Ис. 61:10, се отнася за великолепните одежди, които се носят в празнични дни. Това изречение се употребява в преносен смисъл, за да означи приемането на някоя явна добрина от Бога, като напр. избавление от голяма опастност.